**LOVSPEIL**

|  |  |
| --- | --- |
| **Forslag til ny § 3-6 Fagmedisinske foreninger** | **Nåværende § 3-6 Fagmedisinske foreninger.**  **Fortløpende kommentarer til endringsforslag.** |
|  |  |
| **§ 3-6-1 Godkjenning som fagmedisinsk forening**  Sentralstyret godkjenner en fagmedisinsk forening for hver godkjent spesialitet. Godkjenning forutsetter at foreningens vedtekter ikke strider mot Legeforenings lover og at foreningens formål er faglig/vitenskapelig. | **§ 3-6-1 Medlemskap**  (1) Det skal være etablert en godkjent fagmedisinsk forening for hver enkelt av de godkjente spesialiteter. Godkjenning foretas av sentralstyret.  (2) For godkjenning som fagmedisinsk forening kreves at foreningens vedtekter ikke strider mot Den norske legeforenings lover og at foreningens formål er faglig/vitenskapelig. Bare medlemmer av Legeforeningen er valgbare til styret og har stemmerett.  *Kommentar:*   * Forenklet og delt opp i to bestemmelser * Språkvask. * Siste setning i (2) er flyttet til § 3-6-3-1 (2) – styret i den enkelte fagmedisinske forening. |
| **§ 3-6-2 Medlemskap**  (1) Medlemmer av Legeforeningen som er godkjent spesialist eller er i spesialisering, tilmeldes en fagmedisinsk forening. Leger i spesialisering tilmeldes den fagmedisinske forening som er mest relevant for vedkommedes arbeid. Med lege i spesialisering menes lege i spesialisering som har fullført spesialiseringens del 1 eller tilsvarende. | (3) Medlemmer av Legeforeningen som har godkjenning som spesialist i en eller flere godkjente medisinske spesialiteter (hoved- og/eller grenspesialiteter) tilmeldes en fagmedisinsk forening. Medlemmer med godkjenning i grenspesialitet(er) tilmeldes både fagmedisinsk forening for hovedspesialitet og til fagmedisinsk forening for den grenspesialitet som er mest relevant i forhold til vedkommendes arbeid. Medlemmer med flere hovedspesialiteter velger hvilken fagmedisinsk forening for hovedspesialitet de skal tilhøre. Medlemmer som er spesialist i ett eller flere fagområder, men som er under spesialisering i et nytt fagområde, kan velge fagmedisinsk forening for dette fagområde som fagmedisinsk forening. Spesialister i generell kirurgi eller indremedisin som ikke er grenspesialister kan også tilmeldes fagmedisinsk forening for grenspesialitet.  (4) Leger i spesialisering tilmeldes en fagmedisinsk forening som er relevant for medlemmets arbeid. Leger i spesialisering som arbeider innenfor grenspesialiserte fagområder, tilmeldes den fagmedisinske foreningen for hovedspesialiteten og foreningen for vedkommende grenspesialitet.  *Kommentar:*   * Nåværende (3) og (4) har blitt delt opp i ny § 3-6-2 (1)-(5) * Presisering av begrepet lege i spesialisering (siste setning) |
| (2) Medlemmer med flere hovedspesialiteter, velger hvilken fagmedisinsk forening de skal tilhøre. |  |
| (3) Spesialister i generell kirurgi eller indremedisin som ikke er grenspesialister kan også tilmeldes fagmedisinsk forening for grenspesialitet. | *Kommentar:*  Bortfaller fra 1. mars 2019 |
| (4) Medlemmer med godkjenning i grenspesialitet(er) og leger i spesialisering som arbeider innenfor grenspesialiserte fagområder, tilmeldes fagmedisinsk forening for hovedspesialitet og grenspesialitet. | *Kommentar:*  Bortfaller fra 1. mars 2019 |
| (5) Medlemmer som er spesialist, men som er under spesialisering i et nytt fagområde kan velge fagmedisinsk forening for dette fagområde. |  |
| (6) Medlemmer med fastlegeavtale tilmeldes den fagmedisinske forening for allmennmedisin. Leger som kombinerer allmennmedisinsk med samfunnsmedisinsk eller arbeidsmedisinsk arbeid, kan velge mellom fagmedisinsk forening for allmennmedisin, samfunnsmedisin eller arbeidsmedisin. | (5) Medlemmer med fastlegeavtale (både spesialister og ikke-spesialister) tilmeldes den fagmedisinske forening for allmennmedisin. Unntatt er leger i stillinger som kombinerer allmennmedisinsk med samfunnsmedisinsk arbeid eller arbeidsmedisinsk arbeid. Disse kan velge mellom fagmedisinsk forening for allmennmedisin, samfunnsmedisin eller arbeidsmedisin.  *Kommentar:*  Forenklet |
| (7) Øvrige medlemmer som ikke er spesialister kan tilmeldes relevant fagmedisinsk forening. | (4) (…) Øvrige medlemmer som ikke er spesialister kan tilmeldes relevant fagmedisinsk forening uten kostnad.  *Kommentar:*   * Flyttet som eget avsnitt. * Etter lovendring i 2015 til obligatorisk medlemskap for LIS anses det ikke lenger relevant å være medlem uten kostnad. |
| (8) Mot fastsatt kontingent kan også medlemmer av Legeforeningen som ønsker medlemskap i annen fagmedisinsk forening enn den/de som primært følger av plikten/retten til faglig medlemskap, opptas som assosiert medlem. Det samme gjelder personer med faglig tilhørighet til foreningens fagområde, men som har annen, ikke-medisinsk utdanningsbakgrunn. Leger som velger ikke å være medlem i Legeforeningen kan ikke bli assosierte medlemmer i fagmedisinsk forening. | (6) Mot fastsatt kontingent kan også medlemmer av Legeforeningen som ønsker medlemskap i annen fagmedisinsk forening enn den/de som primært følger av plikten/retten til faglig medlemskap, opptas som assosiert medlem. Det samme gjelder personer med faglig tilhørighet til foreningens fagområde, men som har annen, ikke-medisinsk utdanningsbakgrunn. Leger som velger ikke å være medlem i Legeforeningen kan ikke bli assosierte medlemmer i fagmedisinsk forening.  *Kommentar:*  Uendret |
| **§ 3-6-3 Den enkelte fagmedisinske forening** | **§ 3-6-2 Særregler for organer i fagmedisinske foreninger**  *Kommentar:*   * Endret tittel til å gjelde den enkelte fagmedisinske forening. Under følger bestemmelser om styret, formål og oppgaver, fullmakter og rettigheter. * Forenkling |
| **§ 3-6-3-1 Styret** |  |
| (1) Styret i fagmedisinsk forening består av leder og minst 4 medlemmer. Varamedlemmer velges i rangert rekkefølge. Valgregler fremgår av § 3-3-3.  (2) Bare medlemmer av Legeforeningen er valgbare og har stemmerett.  (3) For valg av styret i hovedspesialitetene generell kirurgi og indremedisin skal hensynet til geografisk spredning, jf valgregler i § 3-3-3, i nødvendig grad vike for hensynet til faglig bredde. Fagmedisinske foreninger for grenspesialitetene skal i størst mulig grad være representert.  (4) Det skal innenfor den enkelte fagmedisinske forening være et fagutvalg av leger i spesialisering (Fuxx). | (1) Styret i fagmedisinsk forening består av leder og minst 4 medlemmer. Varamedlemmer velges i rangert rekkefølge. Valgregler fremgår av § 3-3-3.  (2) Hensynet til geografisk spredning, jf valgregler i § 3-3-3, skal i nødvendig grad vike for hensynet til faglig bredde ved valg av styrene i foreningene for hovedspesialitetene i generell kirurgi og indremedisin. Disse styrene forutsettes sammensatt slik at grenspesialitets- foreningene i størst mulig grad er representert.  (3) Det skal innenfor den enkelte fagmedisinske forening være et fagutvalg av leger i spesialisering (LIS).  *Kommentar:*   * Ny undertittel: Styret. * Ny (2) er flyttet fra siste avsnitt i § 3-6-1 (2) * Språkvask * § 3-6-3-1 (3) bortfaller fra 1. mars 2019 |
| § 3-6-3-2 Formål og oppgaver | § 3-6-3 Formål og oppgaver |
| (1) De fagmedisinske foreninger skal danne grunnlag for det medisinske, faglige arbeidet i Legeforeningen. I tillegg til egne faglige og vitenskapelige oppgaver skal de fagmedisinske foreningene samlet bidra til at Legeforeningens arbeid med legeutdanningen er av høy kvalitet og at det fag- og helsepolitiske arbeid baseres på oppdatert medisinsk kunnskap og på størst mulig konsensus om faglige prioriteringer. | (1) De fagmedisinske foreninger skal danne grunnlag for det medisinske, faglige arbeidet i Legeforeningen. I tillegg til egne faglige og vitenskapelige oppgaver skal de fagmedisinske foreningene samlet bidra til at Legeforeningens arbeid med legeutdanningen er av høy kvalitet og at det fag- og helsepolitiske arbeid baseres på oppdatert medisinsk kunnskap og på størst mulig konsensus om faglige prioriteringer.  *Kommentar:*  Uendret |
| (2) De fagmedisinske foreninger skal ha følgende hovedoppgaver:  1. Vurdering og påvirkning av den medisinske grunnutdanning  2. Vurdering og påvirkning av spesialistutdanning i relevant(e) fagområde(r) i nært samarbeid med relevant spesialitetskomite.  3. Arbeid med videre- og etterutdanning/kursvirksomhet, fagutvikling, forskning.  4. Arbeid med hovedsakelig det faglige grunnlaget for organisering av helsetjenesten i og utenfor sykehus, lokalisering, utbygging av faget og samhandling innen og mellom helsetjenestenivåene.  5. Kontakt med akademisk medisin og medisinsk praksis nasjonalt og internasjonalt. | (2) De fagmedisinske foreninger skal ha følgende hovedoppgaver:  1. Vurdering og påvirkning av den medisinske grunnutdanning i forhold til utvikling i faget.  2. Vurdering og påvirkning av spesialistutdanning i relevant(e) fagområde(r) i nært samarbeid med relevant spesialitetskomite.  3. Arbeid med videre- og etterutdanning/kursvirksomhet, fagutvikling, forskning.  4. Arbeid med hovedsaklig det faglige grunnlaget for organisering av helsetjenesten i og utenfor sykehus, lokalisering, utbygging av faget og samhandling innen og mellom helsetjenestenivåene.  5. Kontakt med akademisk medisin og medisinsk praksis nasjonalt og internasjonalt.  *Kommentar*  Språkvask |
| (3) En fagmedisinsk forening har overfor Legeforeningen forslagsretten på sammensetning av spesialitetskomiteen i faget, jf spesialistreglene. Fagutvalg av leger i spesialisering i den enkelte fagmedisinske forening (Fuxx), jf § 3-6-2 (4), har forslagsretten på representant og vara for leger i spesialisering i spesialitetskomiteen i faget. | *Kommentar:*  Uendret. Flyttet fra § 3-6-4 (3) |
| (4) Årsmøtet i hver fagmedisinsk forening velger representanter til faglandsrådet, jf § 3-6-4-1. Representantene fra leger i spesialisering velges av fagutvalget for leger i spesialisering i den enkelte fagmedisinske forening (Fuxx). | *Kommentar:*  Ny |
| (5) Landsstyret kan fastsette utfyllende bestemmelser om de fagmedisinske foreningenes formål, ansvar og oppgaver. | (3) Landstyret kan fastsette utfyllende bestemmelser om de fagmedisinske foreningenes formål, ansvar og oppgaver.  *Kommentar:*  Korrektur |
| (6) Hovedspesialitetsforeningene i generell kirurgi og indremedisin bør innta en koordinerende rolle i forhold til grenspesialitetsforeningene og ved sin virksomhet særlig fremme de faglige fellesinteresser og de overordnede faglige spørsmål innen hovedspesialiteten. | *Kommentar:*  Bortfaller fra 1. mars 2019. |
| § 3-6-3-3 Fullmakter og rettigheter (1) En fagmedisinsk forening arbeider og beslutter selvstendig innen sitt arbeidsområde under hensyn til andre organer som har tilgrensende arbeidsområder. Uenighet mellom fagmedisinske foreninger kan bringes inn for fagstyret. | **§ 3-6-4 Fullmakter og rettigheter**  (1) En fagmedisinsk forening arbeider og beslutter selvstendig innen sitt arbeidsområde under hensyn til andre organer som har tilgrensende arbeidsområder.  *Kommentar:*  Ny andre setning |
| (2) I tillegg til det som gjelder generelt for avdelinger, jf § 3-3-4, 3. ledd, skal styret i en fagmedisinsk forening få til behandling alle viktige saker som berører fagområdet, og har etter eget valg rett til å uttale seg skriftlig og/eller muntlig overfor lokalforeninger, regionutvalg,sentralstyre og landsstyre i det møtet der saken behandles. Styret har på anmodning plikt til å bistå Legeforeningen med opplysninger og vurderinger innen sitt arbeidsområde. Styret har også plikt til uoppfordret å ta initiativ overfor Legeforeningen på områder der den fagmedisinske forening kan gi premisser for å yte bidrag til Legeforeningens alminnelige arbeid. | (2) I tillegg til det som gjelder generelt for avdelinger, jf § 3-3-4, 3. ledd, skal styret i en fagmedisinsk forening få til behandling alle viktige saker som berører fagområdet, og har etter eget valg rett til å uttale seg skriftlig og/eller muntlig overfor lokalforeninger, regionutvalg,sentralstyre og landsstyre i det møtet der saken behandles. Styret har på anmodning plikt til å bistå Legeforeningen med opplysninger og vurderinger innen sitt arbeidsområde. Styret har også plikt til uoppfordret å ta initiativ overfor Legeforeningen på områder der den fagmedisinske forening kan gi premisser for å yte bidrag til Legeforeningens alminnelige arbeid.  *Kommentar:*  Uendret |
| (3) Fagmedisinske foreninger kan opptre og uttale seg utad i faglige spørsmål innenfor sitt arbeidsområde. Så vidt mulig skal utspill være drøftet med Legeforeningen sentralt, spesielt om det kan antas at utadrettet virksomhet kan komme i konflikt med foreningens offisielle politikk, med andre fagområder eller eventuelle bindende vedtak i annet foreningsorgan. | (9) Fagmedisinske foreninger kan opptre og uttale seg utad i faglige spørsmål innenfor sitt arbeidsområde. Så vidt mulig skal utspill være drøftet med Legeforeningen sentralt, spesielt om det kan antas at utadrettet virksomhet kan komme i konflikt med foreningens offisielle politikk, med andre fagområder eller eventuelle bindende vedtak i annet foreningsorgan.  *Kommentar:*  *Uendret* |
| (4) Fagmedisinsk forening deltar i internasjonalt arbeid på vegne av sine medlemmer. | (10) Fagmedisinsk forening deltar i internasjonalt arbeid på vegne av sine medlemmer.  *Kommentar:*  Uendret |
|  |  |
| § 3-6-4 Faglandsrådet | *Kommentar:*  Ny. Deles inn i § 3-6-4-1 (sammensetning) og § 3-6-4-2 (formål og oppgaver) |
| § 3-6-4-1 Faglandsrådets sammensetning | *Kommentar:*  Ny |
| (1) Faglandsrådet avholder minst ett årlig møte. |  |
| (2) Faglandsrådet består av representanter fra alle fagmedisinske foreninger. Delegatene som velges til faglandsrådet bør fortrinnsvis være leder, alternativt styremedlem eller årsmøtevalgt medlem fra den respektive fagmedisinske forening. Representanten(e) velges på den respektive fagmedisinske foreningens årsmøte, jf § 3-6-3-2. |  |
| (3) De fagmedisinske foreningene skal ha følgende representasjon:   1. Alle fagmedisinske foreninger skal ha én representert i faglandsrådet samt ytterligere en representant per påbegynt 1000 medlemmer utover 1000 medlemmer 2. Representanten utover 1000 medlemmer skal være lege i spesialisering 3. Representanten utover 3000 medlemmer skal være lege i spesialisering 4. Det skal i tillegg velges samlet 7 representanter blant leger i spesialisering for fagmedisinske foreninger med mindre enn 1000 medlemmer 5. Representantene fra leger i spesialisering, jf punkt 2-3, velges av fagutvalget for leger i spesialisering i den enkelte fagmedisinske forening 6. Valg av representantene fra leger i spesialisering, jf punkt 4, gjøres på følgende måte: 7. Faglandsrådet oppnevner en valgkomité på 3 personer bestående av representanter blant leger i spesialisering i det sittende faglandsrådet 8. Valgkomiteen innstiller representanter fra 7 fagmedisinske foreninger med faglig bredde fra minst 3 av gruppene angitt i § 3-6-6 (2). Det bør tilstrebes rotasjon mellom fagmedisinske foreninger 9. Innstillingen godkjennes av faglandsrådet |  |
| (4) Valg avholdes i år som slutter på ulike tall. Funksjonsperioden følger landsstyreperioden, jf § 3-1-1, 2. ledd. |  |
| (5) Representanter valgt fra leger i spesialisering fungerer ut perioden selv om de blir ferdige spesialister. |  |
| (6) Fagstyret utarbeider valginstruks som vedtas av faglandsrådet. |  |
| **§3-6-4-2 Faglandsrådets formål og oppgaver** | *Kommentar:*  Ny |
| (1) Faglandsrådet skal bidra til å fremme Legeforeningens medisinskfaglige formål fastsatt i § 1-2, jf § 3-6-3-2. Dette innebærer blant annet:  1. å koordinere de fagmedisinske foreningenes arbeid i Legeforeningen  2. å bidra til at fag- og helsepolitisk arbeid baseres på oppdatert medisinsk kunnskap og på størst mulig konsensus om faglige prioriteringer  3. å bidra til å påvirke den medisinske grunnutdanning og videre- og etterutdanning  4. å bidra til å påvirke fagutvikling og forskning  5. å bidra til at Legeforeningens samlede arbeid med legeutdanningen er av høy kvalitet  6. å bidra til at organisering av helsetjenesten i og utenfor sykehus og samhandling mellom og på tvers av nivåene tuftes på et faglig grunnlag. | *Kommentar*   * Koordinerende funksjon fremheves * Oppgavene angis spesifikt * Tydeliggjør at faglandsrådet skal være et konsensuspreget organ |
| (2) Faglandsrådet velger leder, nestleder og styremedlemmer i fagstyret, valgkomité, representanter til landsstyret samt vararepresentanter til fagstyret, valgkomite og landsstyret. |  |
| (3) Faglandsrådet beslutter om fagstyrets leder skal frikjøpes. |  |
| (4) Faglandsrådet vedtar fagmedisinsk arbeidsprogram etter innstilling fra fagstyret. |  |
| § 3-6-5 Fagstyret | *Kommentar:*  Ny. Deles inn i § 3-6-5-1 (sammensetning), § 3-6-5-2 (møter), § 3-6-5-3 (formål og oppgaver). |
| § 3-6-5-1 Fagstyrets sammensetning |  |
| 1. Fagstyret består av 9 medlemmer: Leder, nestleder og 7 andre medlemmer. |  |
| 1. Fagstyret skal ha bred faglig sammensetning med representasjon fra både de store og de små fagmedisinske foreningene. |  |
| 1. Fagstyret skal ha 2 representanter for fagutvalgene av leger i spesialisering fra spesialisthelsetjenesten. |  |
| 1. Fagstyret skal ha 2 representanter fra allmennlegetjenesten, hvorav minst 1 er spesialist. |  |
| 1. Vararepresentanter skal fortrinnsvis utgå fra de 11 representantene til landsstyret som ikke er styremedlem i fagstyret. Det skal velges personlig vara for representantene i henholdsvis tredje og fjerde ledd.   (6) Varamedlemmene velges i rangert rekkefølge for det tilfellet at medlemmer får varig eller antatt langvarig forfall (3 måneder eller mer). Trer ett eller flere varamedlemmer varig inn i fagstyret, velges tilsvarende nye ved første ordinære faglandsrådsmøte. |  |
| § 3-6-5-2 Fagstyrets møter | *Kommentar:*  Ny |
| 1. Fagstyret avholder minst 4 møter per år. Møter avholdes etter leders beslutning eller når minst 2 av fagstyrets medlemmer krever det. |  |
| 1. Fagstyret er beslutningsdyktig når 6 medlemmer er til stede. Vedtak fattes med alminnelig flertall. Ved stemmelikhet har leder 2 stemmer. |  |
| § 3-6-5-3 Fagstyrets formål og oppgaver | *Kommentar:*  Ny |
| 1. Fagstyret skal ivareta og koordinere det fagmedisinske interessefeltet mellom faglandsrådets møter. |  |
| 1. Fagstyret skal virke som kontakt- og samarbeidsorgan i forholdet mellom Legeforeningen og de fagmedisinske foreningene og øvrige organisasjonsledd. |  |
| 1. Fagstyret skal ha følgende hovedoppgaver: 2. å koordinere de de fagmedisinske foreningenes arbeid mellom faglandsrådets møter 3. å være et kontaktorgan for organisasjonsleddene i fagmedisinske spørsmål 4. å arbeide med fagmedisinske problemstillinger etter delegert myndighet fra president eller sentralstyre 5. å holde tett kontakt med og være et konsultasjonsorgan for president og sentralstyre 6. å koordinere uttalelser som vedrører fagmedisinske forhold 7. å være et kontakt- og samarbeidsorgan for myndighetene i fagmedisinske spørsmål 8. å forberede saker til faglandsrådet, herunder innstilling til arbeidsprogram 9. å arbeide i henhold til arbeidsprogram vedtatt av faglandsrådet 10. å være høringsorgan i relevante saker 11. å oppnevne medlemmene av spesialitetskomiteene etter innstilling fra de fagmedisinske foreningene. For representanten blant leger i spesialisering er det fagutvalget for leger i spesialisering som innstiller |  |
| 1. Fagstyret kan innenfor sitt formål delegere oppgaver til den enkelte fagmedisinske forening |  |
| § 3-6-6 Landsstyrerepresentasjon for fagmedisinske foreninger | **§ 3-6-4 Fullmakter og rettigheter (4)-(8)**  *Kommentar:*   * Ny tittel. * Landsstyrerepresentasjon er flyttet og samlet i egen paragraf. * Forenkler nåværende § 3-6-4 (4)-(8) |
| (1) De fagmedisinske foreningene velger 20 representanter til Legeforeningens landsstyre. Fagstyrets 9 representanter skal være blant disse 20. | (4) De fagmedisinske foreningene velger 20 representanter i Den norske legeforenings landsstyre.  *Kommentar:*   * Språkvask * Ny andre setning |
| (2) Resterende 11 representanter med vararepresentanter velges slik at de 20 representantene samlet fordeles på følgende 6 grupper:  gruppe 1 Kirurgiske fag – 4 representanter  gruppe 2 Medisinske fag – 4 representanter  gruppe 3 Allmennmedisin – 3 representanter  gruppe 4 Grupperettede medisinske fag – 3 representanter  gruppe 5 Medisinske servicefag – 3 representanter  gruppe 6 Psykiatriske fag – 3 representanter | (4) Representantene med vararepresentanter fordeles på følgende 6 valggrupper:  Valggruppe 1 Kirurgiske fag – 4 representanter  Valggruppe 2 (Indre)Medisinske fag – 4 representanter  Valggruppe 3 Allmennmedisin – 3 representanter  Valggruppe 4 Grupperettede medisinske fag – 3 representanter  Valggruppe 5 Medisinske servicefag – 3 representanter  Valggruppe 6 Psykiatriske fag – 3 representanter  *Kommentar:*   * Endret første setning. * Språkvask |
| (3) Landsstyret fastsetter fordeling av de fagmedisinske foreningene på gruppene. | (5) Landsstyret fastsetter fordeling av de fagmedisinske foreningene på valggruppene.  *Kommentar:*  Endret "valggrupper" til "grupper" |
| (4) Landsstyrerepresentantene for de fagmedisinske foreningene skal velges slik at spesialister og leger i spesialisering er representert på en måte som gjenspeiler medlemsmassen i foreningene. Antallet beregnes etter forholdet mellom antall ordinære medlemmer og medlemmer som i medlemsregisteret står registrert med at de er i spesialisering per 1.2 i valgåret. Forholdstallet avrundes til nærmeste hele tall. | (6) Landsstyrerepresentantene for de fagmedisinske foreningene skal velges slik at spesialister og leger i spesialisering er representert på en måte som gjenspeiler medlemsmassen i foreningene.  Med ”leger i spesialisering” menes medlemmer som i medlemsregisteret er registrert med at de er i spesialisering.  Per 1.2. i valgåret registreres totalt antall ordinære medlemmer i de fagmedisinske foreninger og totalt antall medlemmer som står registrert med at de er i spesialisering.  Av det totale antallet landsstyrerepresentanter som skal velges fra de fagmedisinske foreninger, skal det velges et antall landsstyrerepresentanter blant leger i spesialisering. Antallet beregnes etter forholdet mellom antall ordinære medlemmer, medlemmer som i medlemsregisteret står registrert med at de er i spesialisering, og antall representanter som totalt skal velges av de fagmedisinske foreninger. Dette forholdstallet, avrundet til nærmeste hele tall, er bestemmende for antall representanter som skal velges i henhold til § 3-6-4, 6. ledd, 1. setning. Disse representanter fordeles på valggruppene etter størrelsen på andelen medlemmer i spesialisering i valggruppene, dog slik at det etter denne regelen skal velges representanter i alle valggrupper før noen valggruppe skal velge mer enn én representant.  *Kommentar:*  Forenkling |
| (5) Valget foretas av faglandsrådet, og avgjøres ved relativt flertall. etter reglene i § 3-1-2, 7. ledd nr. 7. Alle foreninger i gruppen skal være representert der det er mulig, og det skal tas hensyn til balanse mellom små og store fagmedisinske foreninger. Vararepresentanter velges på samme måte i rangert rekkefølge innenfor hver gruppe. Det kan velges flere vararepresentanter enn faste representanter, jf § 3-1-1, 5. ledd. | Valg av disse representanter og personlige vararepresentanter skjer ved særskilt valg i valgmøtet hvor øvrige landsstyrerepresentanter i valggruppen velges, jf 7. ledd.  (7) Lederne i de fagmedisinske foreningene som sogner til den enkelte valggruppe er i fellesskap ansvarlige for at det nomineres et passende antall kandidater innenfor hver av valggruppene, og at det avholdes valgmøte. Hver forening i valggruppen har en stemme. Valget avgjøres ved relativt flertall og følger reglene i § 3-1-2, 7. ledd nr. 7. I valggrupper der det er mulig, skal alle foreninger være representert. Når dette vilkår er oppfylt og det foreligger stemmelikhet i avstemning om 3. representant i gruppe 4 og 6, alternerer denne representanten mellom foreningene annenhver valgperiode. Vararepresentanter velges på samme måte i rangert rekkefølge innenfor hver gruppe. Det kan velges flere vararepresentanter enn faste representanter, jf § 3-1-1, 5. ledd. 17  *Kommentar:*  Ny |
| § 3-6-7 Valgkomitè |  |
| 1. Valg av fagstyre med varamedlemmer og landsstyrerepresentanter fra de fagmedisinske foreningene med varamedlemmer, forberedes av en valgkomité med 3 medlemmer. Det skal også velges 3 personlige varamedlemmer for valgkomiteen. | (7) Valg av disse representanter og personlige vararepresentanter skjer ved særskilt valg i valgmøtet hvor øvrige landsstyrerepresentanter i valggruppen velges, jf 7. ledd.  (7) Lederne i de fagmedisinske foreningene som sogner til den enkelte valggruppe er i fellesskap ansvarlige for at det nomineres et passende antall kandidater innenfor hver av valggruppene, og at det avholdes valgmøte. Hver forening i valggruppen har en stemme. Valget avgjøres ved relativt flertall og følger reglene i § 3-1-2, 7. ledd nr. 7. I valggrupper der det er mulig, skal alle foreninger være representert. Når dette vilkår er oppfylt og det foreligger stemmelikhet i avstemning om 3. representant i gruppe 4 og 6, alternerer denne representanten mellom foreningene annenhver valgperiode. Vararepresentanter velges på samme måte i rangert rekkefølge innenfor hver gruppe. Det kan velges flere vararepresentanter enn faste representanter, jf § 3-1-1, 5. ledd. 17  (8) De fagmedisinske foreningenes landsstyrerepresentanter konstituerer seg som fast utvalg og skal virke som kontakt- og samarbeidsorgan i forholdet mellom Legeforeningen og de fagmedisinske foreningene. Utvalget gis tilskudd til nødvendig møtevirksomhet.  *Kommentar:*   * Ny bestemmelse om valgkomité * (8) utgår |
| 1. Instruks for valgkomiteens arbeid utarbeides av fagstyret. | *Kommentar:*  Ny |
| **§ 3-6-8 Administrasjon og økonomi** | **§ 3-6-5 Administrasjon og økonomi**  *Kommentar:*  Uendret. |
| (1) Årsmøtet fastsetter kontingent for assosierte medlemmer, og årsmøtefastsatt kontingent for ordinære medlemmer innenfor en ramme på 10 % av kontingenten til Legeforeningen. | (1) Årsmøtet fastsetter kontingent for assosierte medlemmer, og årsmøtefastsatt kontingent for ordinære medlemmer innenfor en ramme på 10 % av kontingenten til Legeforeningen.  *Kommentar:*  Uendret |
| (2) Det kan sluttes avtale mellom fagmedisinske foreninger og generalsekretæren om bistand til faglig prosjektarbeid og merkantile tjenester. | (2) Det kan sluttes avtale mellom fagmedisinske foreninger og generalsekretæren om bistand til faglig prosjektarbeid og merkantile tjenester.  *Kommentar:*  Uendret |
| (3) Avsetning til fagutvalg av leger i spesialisering jf § 3-6-3-1 (4) skal fremgå av budsjettet til den fagmedisinske foreningen. | (3) Avsetning til fagutvalg av leger i spesialisering jf § 3-6-2 (3) skal fremgå av budsjettet til den fagmedisinske foreningen.  *Kommentar:*  Oppdatert lovhenvisning i tråd med endringene |